text: Efter at loven var trådt i kraft, konstaterede Miljøministeriet, at der var sket en fejl i den VVM-redegørelse, der lå til grund for loven. Man havde ikke korrekt gjort rede for konsekvenserne af støjberegningerne i Frøstruplejren og byen Hjardemål. For at kunne gennemføre det nationale testcenter som forudsat er det derfor nødvendigt at begrænse støjen fra vindmøller omkring testcenteret. Lovforslaget indeholder de supplerende regler, der gør det muligt for miljøministeren at ekspropriere det nødvendige antal eksisterende møller. Loven træder i kraft den 3. marts 2011.Vedtaget 98 stemmer for forslaget (V, S, DF, SF, KF) 9 stemmer imod forslaget (RV, EL, LA, UFG) 0 stemmer hverken for eller imod forslaget.
summary: Lov om et testcenter for store vindmøller ved Østerild blev endelig vedtaget i Folketinget torsdag formiddag.